
REFERAT

privind aprobarea proiectului “Reabilitarea, modernizarea, dezvoltarea şi echiparea cantinei de ajutor social Timişoara pentru dezvoltarea unui Centru Social de Urgenţă pentru Persoane fără Adăpost”, a Documentaţiei tehnico-economice şi a Analizei cost-beneficiu, precum şi a cheltuielilor legate de proiect ce revin Municipiului Timişoara, în vederea accesării fondurilor nerambursabile prin Programul Operaţional Regional 2007-2013 aferent Axei prioritare 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere

Obiectivul strategic al Programului Operaţional Regional constă în sprijinirea unei dezvoltări economico-sociale durabile şi echilibrate teritorial, a tuturor regiunilor României, potrivit nevoilor şi resurselor specifice, cu accent pe sprijinirea dezvoltării durabile a polilor urbani de creştere, îmbunătăţirea mediului de afaceri şi a infrastructurii de bază, pentru a face din regiunile României locuri atractive pentru investiţii.

Axa prioritară 1 „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere” are ca scop creşterea calităţii vieţii şi crearea de noi locuri de muncă, prin reabilitarea infrastructurii urbane, inclusiv a serviciilor sociale, precum şi prin dezvoltarea serviciilor de sprijinire a afacerilor şi a antreprenoriatului.

În contextul crizei economice mondiale, există riscul accentuării polarizării sociale şi apariţiei unor grupuri defavorizate de populaţie pentru care trebuie susţinute servicii sociale care se adresează persoanelor vulnerabile precum  rromilor, copiilor abandonaţi, familiilor monoparentale etc.
Oportune în acest context sunt: susţinerea logistică a ONG-urilor care implementează proiecte vizând crearea de servicii sociale alternative; înfiinţarea de Centre sociale pentru diferite categorii de persoane defavorizate; înfiinţarea unei reţele de servicii de sprijin, asistenţă la domiciliu, teleasistenţă, informare, consultanţă, transport la domiciliu, servicii de îngrijire comunitară, hot-line şi intervenţie de urgenţă, accentuarea programelor educaţionale cu conţinut civic, inclusiv încurajarea voluntariatului şi a iniţiativelor asociative.

Obiectivul specific al proiectului este creşterea calităţii serviciilor sociale acordate persoanelor aflate în dificultate (cu probleme socio-economice şi medicale deosebite – conform Legii 208/1997 privind cantinele de ajutor social a Legii nr. 416/2001, privind venitul minim garantat, actualizată şi a OG 68/2003 privind Serviciile Sociale), în special a persoanelor fără adăpost, aflate pe stradă care au vârsta peste 18 ani şi care, conform legislaţiei pot fi beneficiari ai cantinei de ajutor social. Prin dezvoltarea centrului de urgenţă pentru persoane fără adăpost se va asigura igiena personală, acces la servirea mesei (mic dejun, prânz şi cină), găzduire, consiliere şi suport specializat (social, psihologic, medical primar) în vederea reintegrării în societate şi familie precum şi reducerea riscului de marginalizare şi excluziune socială.

In vederea  realizării acestui obiectiv se intenţionează atragerea de fonduri europene, astfel în Planul Integrat de Dezvoltare al Polului de Creştere Timişoara a fost inclus proiectul „Reabilitarea, modernizarea, dezvoltarea şi echiparea cantinei de ajutor social Timişoara pentru dezvoltarea unui Centru Social de Urgenţă pentru Persoane fără Adăpost”, ce  urmează a fi depus în cadrul Programul Operaţional Regional 2007-2013 aferent Axei prioritare 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere, în vederea finanţării. Fondurile structurale constituie, aşadar, o oportunitate în găsirea surselor financiare necesare pentru  dezvoltarea unui Centru Social de Urgenţă pentru Persoane fără Adăpost”.
Prin demararea activităţilor prevăzute în proiect se va reabilita Cantina de Ajutor Social a  Primăriei Municipiului Timişoara şi Centrul de zi pentru persoane vârstnice astfel încât noul Centru Social de Urgenţă pentru Persoane fără Adăpost creat să corespundă nevoilor actuale şi viitoare ale persoanelor aflate în situaţii socio-economice deosebite. 
Atribuţiile generale ale noului  centrului  vor fi :

· Prestarea de servicii sociale   persoanelor aflate în situaţii economico-sociale deosebite inclusiv a celor lipsiţi de sprijin familial sau care trăiesc în stradă;
· pregătirea şi distribuirea către beneficiari a hranei zilnice  în limita alocaţiei de 8,5 lei/zi/persoană;

· consilierea, informarea şi susţinerea beneficiarilor în rezolvarea problemelor sociale astfel încât să se reducă riscul de marginalizare şi excluziune socială; 
· acordarea de servicii sociale, inclusiv găzduire persoanelor aflate în stradă în vederea reducerii riscului de excludere si marginalizare socială.
Proiectul ,,Reabilitarea, modernizarea, dezvoltarea şi echiparea cantinei de ajutor social Timişoara pentru dezvoltarea unui Centru Social de Urgenţă pentru Persoane fără Adăpost”,  se găseşte la poziţia 33 din Lista de proiecte prioritare din Planul Integrat de Dezvoltare al Polului de Creştere Timişoara, documente aprobate prin hotărârea nr. 137/27.04.2010 a Consiliul Local al Municipiului Timişoara şi avizate prin Decizia Comitetului de Management pentru Coordonarea Instrumentelor Structurale (CMC) nr. 14/31.03.2011.
Proiectul se încadrează în categoria de operaţiuni c) Reabilitarea infrastructurii sociale, inclusiv a locuinţelor sociale şi îmbunătăţirea serviciilor sociale şi este inclus în Planul Integrat de Dezvoltare al “Polului de creştere Timişoara” în cadrul obiectivului 3. Realizarea unui mediu social  intercultural coeziv şi stabil, favorabil progresului politica 3.3. Creşterea performanţelor serviciilor de sănătate şi asistenţă socială, programul 3.3.3. Crearea la nivelul polului a unei reţele de servicii sociale, echilibrat distribuite şi accesibile tuturor categoriilor sociale

Drept urmare, propunem spre aprobare proiectul ,,Reabilitarea, modernizarea, dezvoltarea şi echiparea cantinei de ajutor social Timişoara pentru dezvoltarea unui Centru Social de Urgenţă pentru Persoane fără Adăpost” documentaţia tehnico-economică, elaborată de către S.C.”BAU PROIECT”S.R.L, în baza contractului de prestare de servicii nr. 4/21.01.2011 şi a  actului adiţional nr.1/03.06.2011, contribuţia proprie a Municipiului Timişoara la cofinanţarea proiectului, precum şi alocarea în bugetul local a T.V.A. aferentă proiectului - condiţie pentru recuperarea acesteia - precum şi a unui avans, estimat a acoperi primele 6 luni de implementare, având în vedere condiţiile rambursării în cazul proiectelor finanţate din fonduri structurale, cu menţiunea că T.V.A. aferentă cheltuielilor eligibile, precum şi avansul necesar implementării optime a proiectului vor fi rambursate de Autoritatea de Management pentru Programul Operaţional Regional 2007-2013, conform legislaţiei în vigoare în condiţiile rambursării/decontărilor ulterioare.

Având în vedere cele menţionate mai sus, 






    Propunem spre aprobare următoarele:
1. Proiectul ,,Reabilitarea, modernizarea, dezvoltarea şi echiparea cantinei de ajutor social Timişoara pentru dezvoltarea unui Centru Social de Urgenţă pentru Persoane fără Adăpost ” în valoare totală de 3.994.333,55 lei (T.V.A. inclusă), în vederea accesării fondurilor nerambursabile prin Programul Operaţional Regional 2007-2013, Axa prioritară 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. - „Planuri integrate de dezvoltare urbană”, Sub-domeniul: „Poli de creştere”.

2. Documentaţia tehnico-economică şi Analiza cost-beneficiu în vederea realizării proiectului ,,Reabilitarea, modernizarea, dezvoltarea şi echiparea cantinei de ajutor social Timişoara pentru dezvoltarea unui Centru Social de Urgenţă pentru Persoane fără Adăpost”, elaborate de către S.C.,, BAU PROIECT” S.R.L., cu principalii Indicatori tehnico-economici prevăzuţi în Anexa la prezentul referat.

3. Contribuţia proprie a Municipiului Timişoara la cofinanţarea proiectului din bugetul local cu suma de 64.557,45  lei reprezentând 2% din cheltuielile eligibile.
4. (1) Alocarea din bugetul local a sumei de 2.348.118,73  lei, alcătuită din:

a) T.V.A. aferent proiectului în sumă de 766.461,35 lei;
b) avansul necesar implementării optime a proiectului în sumă de 1.581.657,38 lei.

(2) T.V.A. aferentă cheltuielilor eligibile, precum şi avansul necesar implementării optime a proiectului vor fi rambursate de Autoritatea de Management pentru Programul Operaţional Regional 2007-2013, conform legislaţiei în vigoare în condiţiile rambursării/decontărilor ulterioare.

Director executiv Direcţia Dezvoltare


 
Director executiv Direcţia Economică

Arh. Aurelia JUNIE  





Ec. Smaranda HARACICU

                                              

Şef Serviciul  Investiţii
                                                                                   Întocmit,

 Ing. Gabriela BICA                                                                                      Ing. Ionel BĂRUŢA





              Avizat  juridic,
                                                            Mirela LASUSCHIEVICI
FP 53-01, Ver.1


